คนกรุงเสี่ยงเจอรถติดสาหัส! กรมทางหลวงปิดถนน”วิภาวดีขาออก”ยาวถึง31ส.ค. เริ่ม4ทุ่มคืนนี้
คนกรุงอ่วมต่อ! กรมทางหลวงปิดถนน “วิภาวดีขาออก” เริ่ม 4 ทุ่มคืนนี้
28 ส.ค. 2561

ผู้สื่อข่าวรายงานว่า ในวันนี้ (28 ส.ค.2561) ตั้งแต่เวลา 22.00 น. จนถึง 04.00 น. กรมทางหลวง แนะนำประชาชนเลี่ยงเส้นทางถนนวิภาวดีขาออก ตั้งแต่วันนี้ จนถึงวันที่ 31 ส.ค. 61 ในช่วงเวลา 22.00 – 04.00 น. ทั้งนี้เนื่องจาก ศูนย์สร้างและบูรณะสะพานที่ 3 (ปทุมธานี) จะดำเนินโครงการก่อสร้างสะพานเข้าอาคารผู้โดยสาร ท่าอากาศยานดอนเมือง บนทางหลวงหมายเลข 31 (ถนนวิภาวดีรังสิต) จึงมีความจำเป็นต้องปิดการจราจรในช่องทางหลักขาออกชั่วคราว เพื่อทำการก่อสร้างปรับปรุงผิวจราจรทางหลัก ถนนวิภาวดีรังสิต (ขาออก) ระหว่าง กม.23+800 – กม.25+372
โดยให้ใช้ช่องทางคู่ขนานแทน หรือใช้ถนนกำแพงเพชร 6 (Local Road) และทางยกระดับอุตราภิมุข (ดอนเมืองโทลล์เวย์) จะได้รับความสะดวกรวดเร็ว และลดระยะเวลาในการเดินทาง